К. С. Луис и апологетиката на историите - лекция на проф. Джери Руут
Channel: Andrew Nedelchev
Date: 2022-06-14

Това е аудио запис на лекцията, изнесена в най-старата протестантска църква в гр. София на 12 август 2015 г. Повече за събитието може да прочетете на https://bulgar.andrewnedelchev.info/events/c-s-lewis-and-the-apologetics-of-stories/

СЪДЪРЖАНИЕ
00:00:00 Уводни думи и представяне на проф. Джери Руут
00:03:03 За мащаба на творчеството на К. С. Луис
00:05:40 Какво имам предвид под "апологетика на историите"?
00:08:48 Защо му трябва на Луис да вгражда богословие в художествените си произведения?
00:11:26 Историите преодоляват слабостите на разума
00:17:26 Историите слагат материалистичния натурализъм на мястото му
00:30:21 Историите не искат да седнат на престола, а да заемат мястото си
00:31:21 Толкин за значимостта на историите
00:37:18 Толкин за митическото значение на забраната
00:40:47 Толкин за фантазията
00:47:23 Историите събуждат у читателя копнежа по неговия/нейния истински дом
00:52:48 Толкин и Луис за възстановяването
00:55:07 Историите събуждат у читателя чувството на изумление
00:58:26 Луис за бягството
01:00:43 Историите ни помагат да погледнем на живота си отстрани
01:11:13 Толкин за утехата
01:13:19 Историите утвърждават у читателя очакването за добър край
01:17:30 ВЪПРОС ОТ ПУБЛИКАТА: Защо според вас има герои като Сюзан, която в крайна сметка избира да не вярва повече в Нарния?
01:24:19 ВЪПРОС ОТ ПУБЛИКАТА: Как бихте коментирали съдбата на добрия калорменец Емет, който в крайна сметка минава на страната на Аслан?
01:32:56 ВЪПРОС ОТ ПУБЛИКАТА: Защо Луис е критичен към реалистичните истории за деца?

ЛЕКЦИЯТА
В англоезичния свят, а и не само в него, Клайв Стейпълс Луис несъмнено е упражнил и продължава да упражнява по-голямо влияние като защитник и обяснител на християнската вяра от всеки друг, живял през двадесетия век. Способността му да хвърля светлина и върху най-противоречивите въпроси, без да омаловажава тяхната сложност и дълбочина, привлича последователи най-вече измежду онези, които обичат да си задават трудни въпроси и не се боят да признаят, че не разполагат с отговори. Същевременно Луис пише не само като абстрактен философ, а разполага с рядката дарба да съчетава философските разсъждения с крилата на въображението, като омайва с прецизното си, но и изящно слово.

Във век, в който на всички “големи разкази” (идеологии) се гледа със заслужено подозрение, К. С. Луис преодолява преградите в съзнанието на читателите си посредством истории. Независимо дали става въпрос за приказния свят на “Хрониките на Нарния” или алтернативната реалност във фантастичната му трилогия (“Отвъд безмълвната планета”, “Переландра” и “Онази грозна сила”), за странната кореспонденция между дяволи в “Писмата на душевадеца” или съновните откровения във “Великата раздяла”, по същество писателят разказва една и съща история – тази на нашия свят, създаден и изкупван от своя Бог.

В лекцията си проф. Джери Руут ще обясни какво мотивира този подход и какво прави Луис все така актуален (ако не и повече) вече над петдесет години след смъртта му.

КОЙ Е ДЖЕРИ РУУТ?
Джери е роден и отраснал в Южна Калифорния. Става последовател на Христос в ранните си колежански години в Whittier College чрез работата на Campus Crusade for Christ. По време на следването си в колежа играе американски футбол и участва в колежански турнири по борба, където печели поредица от отличия. Израства като християнин в квакерската църква Granada Heights Friends Church. В продължение на 19 години служи като пастир отговорен за студентите в Granada Heights Friends Church в California и в College Church в Уитън. Четири години е старши пастир на Trinity Baptist Church в Санта Барбара, щата Калифорния. По време на престоя си там е служил и като капелан към пожарната служба на окръг Санта Барбара. Джери е изследовател на личността и творчеството на К. С. Луис, както и на плеяда теми свързани с него още от 1970 г. Както магистърската му дипломна работа, така и докторската му дисертация („К. С. Луис и проблемът със злото – една постоянна тема“) са посветени на Луис. От 1980 г. до днес редовно води разнообразни университетски курсове във връзка с известния автор. Изнасял е лекции върху последния в над 60 колежи и университети в повече от десет държави, а опитът му изобщо като проповедник и лектор обхваща повече от 24 държави и 32 щата.

Повече за проф. Руут може да прочетете на страницата на събитието: https://bulgar.andrewnedelchev.info/events/c-s-lewis-and-the-apologetics-of-stories/

МУЗИКАТА
Композицията в края на клипа е "A Moment to Remember" от албума на Lari Goss & Cheryl Rogers - "Impressions - Serenade For Spring - Synthesized Keyboards" (1987 г.)

ШРИФТЪТ
За всички надписи във видеото е използван новия български шрифт "Азбуки", разработен от столичното брандинг студио “Брандли” (https://brandlycollective.com/) и Успелите.бг (https://uspelite.bg/). Този шрифт представлява българската форма на кирилица и може да се свали безплатно от https://azbukifont.com.